Luettelo televisiosarjan Kotikatu jaksoista
Yhdeksäs tuotantokausi (2003–2004)

| Jakso | Nimi | Ensiesitys | Ikäraja ja sisältömerkintä |
| --- | --- | --- | --- |
| 273. | Kesän viimeiset lesket | 04.09.2003 |   |
|  | Jannea askarruttaa asunnostaan löytynyt korvakoru: onko Teemulla salainen naisystävä? Hanneksen kesäleskenpäivät ovat ohi, kun Karin ja Timo-Veli ovat palaamassa Arvolasta kaupunkiin. Mutta missä on Tuija? Pertin uutinen tulevaisuudesta sekä uusi lifestyle innostavat isän ja pojan viettämään yhteisen päivän pyörän selässä. |  |  |
| 274. | Sinä olet kaikki | 11.09.2003 |  |
|  | Karin ja Hannes kuulevat kirkossa Tuijan koskettavan saarnan lähimmäisistä. Karin kutsuu Tuijan lounaalle, mutta tämä kieltäytyy. Hanneksen tilanne käy yhä tukalammaksi ja hän ehdottaa Tuijalle ratkaisua. Teemun, Jannen ja Niinan piknikistä tulee hämmentävä kolmen leikki. Lomamatkalta saapuva Eeva kuulee Pertiltä järkyttäviä uutisia.  |  |  |
| 275. | Pelastajat | 18.09.2003 |   |
|  | Eeva ei pysty sulattamaan Pertin lupaamaa Söderien lasten muuttoa heidän luokseen Suomeen. Menneisyys ei jätä Mauria rauhaan. Hannes ja Tuija joutuvat osallisiksi järkyttävään onnettomuuteen. Janne tarjoaa ruokaa Niinalle, jonka ystävyys kumpaankin mieheen tiivistyy.  |  |  |
| 276. | Kosinta | 25.09.2003 |  |
|  | Arvo ja Karin järjestävät Hanneksen piristykseksi rapujuhlat. Niina, Teemu ja Janne joutuvat selvittämään välinsä, ja Niina on tehnyt ratkaisunsa. Pertti valmistelee lasten saapumista Ranskasta ja yrittää lepyttää Eevaa. Mauri päättää ryhdistäytyä.  |  |  |
| 277. | Perheonnea | 02.10.2003 |  |
|  | Lapset ovat saapuneet Ranskasta ja Pertti yrittää selvitä "uusperheen" ruljanssista. Maurin ja Maijan häiden suunnittelu alkaa. Arvo puhuu kummallisia Hannekselle, joka lupautuu lähtemään viikonlopuksi Arvolaan. Teemun ja Jannen ystävyys on koetuksella, kun Niina ottaa yhteyttä pohjoisesta. |  |  |
| 278. | Eräänä päivänä kaikki on toisin | 09.10.2003 |  |
|  | Arvon suunnitelmat saavat aikaan suuren hämmennyksen. Kukaan ei oikein tiedä, mitä serkku aikoo. Teemukaan ei jätä Hannesta rauhaan: mitä isälle oikein on tapahtumassa? Onni järkyttyy kuullessaan saaneensa potkut. Maurin ja Maijan onni kukoistaa: häitä suunnitellaan ja Maijan uusin kirja on tulossa julkaistavaksi. |  |  |
| 279. | Yhteinen menneisyys | 16.10.2003 |  |
|  | Onni haluaa salata potkut lähipiiriltään, paitsi Pertiltä, joka ottaa asian hoitaakseen. Karin tuuraa Hannesta Bensiksellä Hessun ja Dannyn kauhuksi pidempään kuin oli tarkoitus. Hannes on jäänyt Arvolaan pohtimaan tulevaisuuttaan ja liikeideoita Arvo-serkun kanssa. Tuijaa ilmestyy tapaamaan mies, jota Mauri ei haluaisi päästää pastorin lähelle. |  |  |
| 280. | Tänään en voi luokses tulla | 23.10.2003 |   |
|  | Hannes palaa Arvolasta Helsinkiin selvittääkseen, kuka uusi mies Tuijan elämässä on. Tuija pahastuu Hanneksen käytöksestä ja alkaa harkita palaamista yhteen entisen sulhasensa kanssa. Onni on joutumassa umpikujaan salattuaan potkunsa Anjalta. Jannen ja Teemun riidan lopputulos on väistämätön. Dannyn sydän särkyy. |  |  |
| 281. | Tie, totuus ja elämä | 30.10.2003 |  |
|  | "Uusperheen" isä Pertti on pulassa lasten sairastuttua. Onneksi lähipiiristä löytyy apua. Anja ja Tuuli saapuvat tervehtimään Onnia, mutta tapaamista varjostaa Onnin potkut. Hannes ja Karin puurtavat kahdestaan Bensiksellä Hessun heittäydyttyä hankalaksi. Tuija siunaa Jaakon äidin, mikä lähentää entistä kihlaparia Hanneksen mielipahaksi. |  |  |
| 282. | Isät meidän | 06.11.2003 |  |
|  | Lastentauti on kaatanut Pertti-ukin vuoteeseen työkiireittensä kanssa painivan Eevan kauhuksi. Onni tunnustaa Maurille valheensa ja kaverukset hoivaavat yhteistuumin sairasta Perttiä. Teemu ja Janne viettävät poikiensa kanssa tulevaa isänpäivää. Tuija ja Hannes ovat viimein totuuden edessä. |  |  |
| 283. | Sydämen asioita | 13.11.2003 |  |
|  | Arvo Jänis on onnistunut luomaan suhteet venäläiseen matkanjärjestäjään. Karin ja Arvo kaavailevat suurta talvitapahtumaa Arvolaan, mutta salaperäisellä Arvolla on muitakin suunnitelmia. Mauri häärää häitään Maijan kanssa, mutta morsion ajatukset askaroivat muualla. Tuuli saapuu Lappeenrannasta isänsä luo. Teemu alkaa Hessun harmiksi katsoa Dannya uusin silmin. |  |  |
| 284. | Vuosi elämästä | 20.11.2003 |  |
|  | Mimmin kuolemasta on kulunut vuosi. Kukin haluaa muistaa rakasta ihmistä omalla tavallaan. Eeva potee huonoa omaatuntoa monestakin syystä. Hän yrittää hyvittää käytöstään naisellisin keinoin, jotka eivät sytytä Perttiä. Onnille alkaa näkyä vihdoin valoa tunnelin päässä. |  |  |
| 285. | Aikuinen nainen | 27.11.2003 |   |
|  | Mauri on kieltäytynyt jyrkästi polttareista, mutta senkin uhalla Kotikadun miehet puuhaavat kaverilleen ikimuistoista iltaa. Maijan ja Maurin häihin valmistaudutaan myös Mäkimailla perheen pienimpiä myöten, ja Eeva joutuu uhraamaan kallista työaikaansa lasten paimentamiseen. Teemu ja Danny saavat kahdenkeskisen tilaisuuden ja käyttävät sen hyväkseen. |  |  |
| 286. | Unohtumaton päivä | 04.12.2003 |  |
|  | Maijan ja Maurin suuri päivä on touhua täynnä. Sukulaiset ulkomaita myöten saapuvat juhlistamaan tilaisuutta. Bensiksellä valmistellaan hääjuhlaa ja vihkiparin jännitys säteilee joka puolelle. Vain Hessun yllä leijuu synkkä pilvi, kun hän seuraa Dannyn ja Teemun suhdetta. Harvoin elämä muutenkaan sujuu suunnitelmien mukaan - sen koko Kotikadun väki saa huomata. Hääpäivästä tulee unohtumaton.  |  |  |
| 287. | Avohaava | 11.12.2003 |   |
|  | Maurin ja Maijan häiden peruuntuminen koskettaa kaikkia Kotikadulla. Lähipiiri on huolissaan sekä Maijasta että oudosti käyttäytyvästä Maurista, jotka kumpikin ovat vetäytyneet kuoreensa. Teemu ja Danny viihtyvät toistensa seurassa, ja lomalle Suomeen tullut Mirja löytää itsensä keskeltä outoja tilanteita.  |  |  |
| 288. | Matkalaiset | 18.12.2003 |  |
|  | Joulu tulee vaikkei siihen olisi aikaakaan - ainakaan Eeva Mäkimaan mielestä. Rauhallisen aikuisjoulun sijaan Pertti onkin järjestämässä jotain aivan muuta ennen lasten Ranskaan lähtöä. Myös Onnin on urakoitava suuren juhlan alusviikolla kaikin keinoin pystyäkseen osallistumaan lahjahankintoihin. Teemu joutuu kahden naisen loukkuun, kun Aleksin äiti ottaa yhteyttä. |  |  |
| 289. | Kun mitta täyttyy | 08.01.2004 |    |
|  | Pertti ja Eeva ovat ajautumassa umpikujaan elämäntilanteensa vuoksi. Eevan mielestä mies ei ymmärrä häntä ja Pertin mielestä vaimolla on meneillään jotain salamyhkäistä. Arvo saapuu selvittämään yhteisiä bisneksiään Luotoloiden kanssa. Teemu joutuu yllättävään tilanteeseen. |  |  |
| 290. | Kaveria ei jätetä | 15.01.2004 |  |
|  | Mauri palaa muuttuneena miehenä Kotikadulle. Pertti ja Janne, yksinäiset miehet, keksivät yhteistä ajankulua. Luotoloilla on tyyntä myrskyn silmässä. Onni ja Anja pääsevät vihdoin Tunisiaan. |  |  |
| 291. | Etä-mummi | 21.01.2004 |  |
|  | Pertti yrittää selvitä arjesta ilman Eevaa. Liisa lapsineen tukeutuu Teemuun, mutta Teemu ei voi unohtaa Dannya. Danny tekee kuitenkin oman ratkaisunsa. |  |  |
| 292. | Käymään vaan | 29.01.2004 |  |
|  | Pertti ryhtyy toimeen saadakseen vaimonsa takaisin kotiin. Maija joutuu vastaamaan julkisuudessa kysymyksiin ikääntyvän naisen seksuaalisuudesta. Teemu kohtaa poikansa isäpuolen. |  |  |
| 293. | Testi | 05.02.2004 |  |
|  | Pertti tekee kaikkensa saadakseen Eevan palaamaan kotiin. Maijaa uusi julkisuus ei miellytä. Hannes ja Karin ovat palanneet Arvolasta täynnä uusia ideoita. Tuija kotiutuu Afganistanista. |  |  |
| 294. | Elämä yllättää jälleen | 12.02.2004 |   |
|  | Karin kääntyy epäilyineen Tuijan puoleen. Pertti ja Eeva pääsevät lähemmäksi toisiaan. Uusi harrastus saa Teemun ajatukset lupaaville raiteille. Tuuli muuttaa Helsinkiin ja Onnin on ryhdyttävä tositoimiin. |  |  |
| 295. | Ulkopuolinen | 19.02.2004 |  |
|  | Karinin joutuminen sairaalaan on pysäyttänyt koko hänen lähipiirinsä. Eeva uhraa kallista työaikaansa viettääkseen päivän lastenlastensa kanssa. Ikävä ajaa Anjan Lappeenrannasta Helsinkiin. Maija on päättänyt antaa viimeisen haastattelunsa.  |  |  |
| 296. | Kuin laivat yössä | 26.02.2004 |  |
|  | Karin pääsee kotiin. Mäkimailla puhaltavat uudet tuulet joita Eeva joutuu seuraamaan vierestä. Teemu ja Janne chattailevat ahkerasti. Anja viettää lomaansa Helsingissä, ja osa Partasten perheestä saa olla yhdessä. Maija ja Mauri kohtaavat viimein. |  |  |
| 297. | Valttikortit | 04.03.2004 |  |
|  | Arvo haluaa edesauttaa Karinin toipumista viemällä tämän Arwolan rauhaan. Hannes ei voi muuta kuin seurata tapahtumien kehitystä. Eeva lähestyy Perttiä saadakseen tämän lähtemään kanssaan yhteiselle lomalle, mutta suostuuko Pertti?  |  |  |
| 298. | Tuplatreffit | 11.03.2004 |  |
|  | Jannen ja Teemun chattailu on johtamassa tuplatreffeihin. Yhteentörmäys näyttää väistämättömältä. Tuija haluaa auttaa syrjäytynyttä miestä ja saa uuden ystävän.  |  |  |
| 299. | Oikea suora | 18.03.2004 |  |
|  | Luotoloilla eletään varpaisillaan Karinin Arwolan matkan jälkeen. Janne katsoo asiakseen ryhtyä järjestelemään vanhempiensa ongelmallista suhdetta, mutta lähenevätkö Eeva ja Pertti?  |  |  |
| 300. | Ilona ja suruna | 25.03.2004 |  |
|  | Karin tulkitsee Hanneksen käytöksen ylirasitukseksi. Hannes menee vielä kerran Tuijan luo. Mauri tekee tiliä menneisyytensä kanssa. Teemu ja Janne elävät kiihkeää vaihetta ja flaksi tuntuu käyvän. |  |  |
| 301. | Vitsit vähissä | 01.04.2004 |  |
|  | Eeva on harmissaan siitä, että ulkopuoliset puuttuvat Pertin ja hänen keskinäisiin asioihin. Tuija ja Onni sydämestyvät uuden autettavan ystävänsä tragediasta. Teemu valmistautuu hurmaamaan Bellan. Yhteinen sävel näyttääkin löytyvän.  |  |  |
| 302. | Lähimmäinen | 08.04.2004 |  |
|  | Janne huomaa viihtyvänsä uuden naistuttavuutensa seurassa paremmin kuin hyvin. Eevaa alkaa huolestuttaa Pertin käytös. Pirjo joutuu yhden ainoan vaihtoehdon eteen. Hannes ei halua päästää Karinia Arwolaan pääsiäistöihin.  |  |  |
| 303. | Tunteet kuumina | 15.04.2004 |   |
|  | Hannes, Karin ja Timo-Veli ovat Arwolassa ja Hannes on päättänyt selvittää lopullisesti serkkunsa aikeet. Jannen ja Teemun naisasiat etenevät tahollaan. Tuija järkyttyy pääasiäissaarnasta, ja kokee ettei voi enää jatkaa pappina. |  |  |
| 304. | Älä koskaan enää katoa! | 22.04.2004 |  |
|  | Teemu lomailee Arwolassa ja monen elämä näyttää saavan uuden käänteen. Tuijan ja Hanneksen kohtaaminen on väistämätön. Mäkimailla Eevan ja Pertin on viimein pakko tehdä ratkaisunsa.  |  |  |
| 305. | Tunnustuksia | 29.04.2004 |  |
|  | Tuija jättää toistaiseksi jäähyväiset Kotikadulle. Teemu on onnellinen tavattuaan menetetyksi luulemansa naisen ja Janne odottaa innolla Vappupäivän piknikkiä. Mauri on järjestänyt yllätyksen Onnille, mutta vielä suurempi on tulossa.  |  |  |